O „minge de foc” a străbătut cerul României. Fizician: A fost un satelit Starlink care a reintrat necontrolat în atmosferă
Imagini spectaculoase au fost surprinse de mai multe persoane duminică seara, pe cerul României: O „minge de foc” a traversat cerul de la nord-vest spre sud-est și a fost văzută în Timișoara, Bumbești-Jiu, Craiova ori Brașov. Conform fizicianului Claudiu Tănăselia, „mingea de foc” a fost de fapt un deșeu orbital provenit de la un satelit Starlink.